कांग्रेस की तरफ से कहा गया है कि चुनावी कैंपेन के दौरान पार्टी अध्यक्ष राहुल गांधी भी बेल्लारी, कोप्पल और राइचुर में इसी महीने चुनावी कैंपेन में हिस्सा लेंगे, इस दौरान वे कुछ मंदिरों की भी यात्रा करेंगे। बीजेपी नवंबर में अमित शाह की 224 विधानसभा सीटों की यात्रा के लिए हरी झंडी दे चुकी है। दो महीने से बीजेपी के सीएम उम्मीदवार बीएस येदिुरप्पा भी चुनावी कैंपेन की तैयारियों में दिन रात लगे हैं। चुनाव के दौरान बीजेपी अध्यक्ष लंबे समय के लिए कार्नाटक में रुकेंगे, इसलिए बीजेपी उनके लिए एयरपोर्ट के पास सही ठिकाने को ढूंढ़ने की मशक्कत कर रही है।